Source: https://www.otazkanapravnika.eu/sk/pravna-poradna-zadarmo/zastupovanie-maloleteho-ktory-spachal-precin-ublizenia-na-zdravi
Timestamp: 2020-01-28 23:17:56+00:00

Document:
Zastupovanie maloletého, ktorý spáchal prečin ublíženia na zdraví - | Otazkanapravnika.eu
Dobrý deň. Prosím o vysvetlenie. Môj syn bol odsúdený za prečin ublíženia na zdraví. Dnes dostal uznesenie zo súdu, kde súd priznal obhajcovi môjho syna odmenu a náhrady za poskytovanie právnych služieb s tým /v zmysle §553 ods. 5 Tr. poriadku o trovách trestného konania, ktoré znáša štát/, že súd upravuje účtovné oddelenie Okresného súdu, aby túto odmenu a náhradu vyplatil jeho obhajkyni na účet. Moja otázka znie: Keď teraz súd rozhodol o vyplatení sumy, bude to súd vymáhať teraz od môjho syna? Pokial áno, tak má môj syn teraz podať sťažnosť voči tomuto uzneseniu? Môj syn v čase skutku nebol plnoletý a obhajca mu bol pridelený.
V prípade, že bol Váš syn právoplatne odsúdený, je v zmysle § 555 ods. 1 Trestného poriadku povinný nahradiť štátu vyplatenú odmenu a náhradu ustanovenému obhajcovi. Ustanoveného obhajcu mal v zmysle zákona, z dôvodu jeho neplnoletosti. Sťažnosť je možné podať do 3 dní od doručenia uznesenia. Nepredpokladám však, že by bol z Vašej strany relevantný dôvod na vyhovenie sťažnosti. Ustanovenie obhajcu vyplýva zo zákona a taktiež jeho odmena je počítaná v zmysle vyhlášky, čo konajúci súd prísne kontroluje.
Juraj, 16. 5. 2017, 1010x zobrazenie
Anonym, 22. 6. 2016, 1861x zobrazenie
Anonym, 24. 10. 2016, 1131x zobrazenie
Anonym, 21. 9. 2016, 1245x zobrazenie

References: súd 
 §553
 súd 
 súd 
 súd 
 § 555
 súd